R. Kelly

**R. Kelly** (oikealta nimeltään **Robert Sylvester Kelly**, s. 8. tammikuuta 1967 Chicago, Illinois)  on yhdysvaltalainen Grammy-palkittu R&B ja soul -laulaja, satunnainen rap-artisti, lauluntekijä ja musiikkituottaja. Hän on yksi 1990-luvun menestyneimpiä miesartisteja. R. Kellyn debyyttialbumi *[[12 Play]]* julkaistiin vuonna 1993 ja se myi 6-kertaista platinaa. R. Kellyn hittikappaleita ovat muun muassa "Bump N Grind", "I Believe I Can Fly", "Ignition", "Burn It Up" sekä "Same Girl". R. Kelly on myös tunnettu Trapped in the Closet -hip-hoperasta (rap-ooppera). Kelly on kuulunut myös Public Announcement -nimiseen R&B-yhtyeeseen.

## Ura
### 1990-luku – 1990-luvun loppu

R. Kellyn ura lähti käyntiin hänen debyyttialbuminsa *[[12 Play]]* myötä. Albumi sisälsi Kellyn ykköshitin "Bump N Grind". Single pysytteli 12 viikkoa Yhdysvaltain Hot R&B Singles-listalla. Albumin muut hitit olivat "Your Body's Callin'" ja "Sex Me". Vuonna 1994 albumi myi kultaa, mutta nykyään albumi on myyntyt platinaa jopa kuusi kertaa. R. Kelly tuotti vuonna 1994 tuolloin 15-vuotiaan R&B-laulaja Aaliyahin *[[Age Ain't Nothing but a Number]]* -debyyttialbumin. Hän myös teki remix-version Janet Jacksonin "Any Time, Any Place" hittisinglestä. Kelly myös työsti Janetin veljen, poplegenda Michael Jacksonin "You Are Not Alone"-kappaletta. Vuonna 1994 julkaistiin myös R. Kellyn nimikko sooloalbumi *[[R. Kelly (albumi)|R. Kelly]]*. Toisen albumin hitit olivat "You Remind Me of Something", "I Can't Sleep (Baby If I)" ja "Down Low". Toinenkin albumi menestyi hyvin myyden 4-kertaista platinaa. Vuonna 1996 R. Kelly poseerasi Ebony Man (EM) -lehden kannessa, "R. Kelly the New King of R&B" -otsikon alla.

### Jatkuva menestys (1990-luvun loppu – 2000-luvun alku)

Vuonna 1996 Kelly julkaisi yhden hänen kaikkien aikojen tunnetuimmista kappaleista, joka on nimeltään "I Believe I Can Fly". Kappale löytyy Kellyn kolmannen *[[R.]]*-albumin lisäksi Space Jam-elokuvan soundtrackiltä. Kyseinen kappale sijoittui Yhdysvaltain *[[Billboard Hot 100]]*-listan #2 -sijalle ja Britannian UK Charts-listan ykkössijalle. Kappale voitti myös kolme Grammya. Rolling Stone -lehti nimesi kappaleen 408. parhaaksi kappaleeksi 500 parhaan kappaleen listalla. Vuonna 1997 R. Kelly teki "Gotham City"-nimisen kappaleen Batman & Robin-elokuvaa varten.

Vuonna 1998 ilmestyi Kellyn kolmas *[[R.]]*-albumi. "I Believe I Can Fly"-kappaleen lisäksi kyseinen albumi sisälsi hitit: "I'm Your Angel" (feat. Céline Dion), "Half on a Baby" ja "When a Woman's Fed Up". Vuonna 2003 *R.* oli ylittänyt kahdeksan kertaa platinarajan. Vuonna 1998 Kelly tuotti naislaulaja Sparklesin debyyttialbumin. Albumin tunnetuin kappale lienee "Be Careful" (feat. R. Kelly). Tämäkin albumi myi myöhemmin platinaa. Vuonna 1999 R. Kelly ja Wyclef Jean tuottivat Eddie Murphyn ja Martin Lawrencen tähdittämän *[[Life (vuoden 1999 elokuva)|Life]]*-elokuvan soundtrackin. Vuosituhannen vaihteessa julkaistiin Kellyn neljäs albumi TP-2.com. Tämän albumin hittisinglet olivat: "I Wish" ja "Fiesta"-kappaleen remix-versio, jolla vierilee Jay-Z. Remix-versio sai hyvää palautetta, joten Jay-Z ja R. Kelly tekivät toisen yhteisen kappaleen "Guilty 'Til Proven Innocent", joka löytyy Jay-Z:n *[[The Dynasty: Roc La Familia|Dynasty]]*-albumilta. Tästäkin Kelly ja Jay-Z saivat hyvää palautetta, joten he tekivät *[[The Best of Both Worlds (R. Kelly & Jay-Z)|The Best of Both Worlds]]* -nimisen yhteisalbumin vuonna 2002.

Helmikuussa 2003 Kelly julkaisi viidennen *[[Chocolate Factory]]*-nimisen studioalbumin. Albumilta julkaistiin singlet: "Ignition", "Snake" ja "Step in the Name of Love". Albumia myytiin kolme miljoonaa kappaletta. Vuonna 2004 Kelly julkaisi "The R in R&B Collection Volume 1" CD/DVD-kokoelman. Samana vuonna julkaistiin R. Kellyn seuraava studioalbumi: *[[Happy People/U Saved Me]]*. Albumi sisälsi kaksi levyä: *Happy People*-levyn ja *U Saved Me*-levyn. *Happy People* sisältää soul -painotteisia kappaleita, kun taas *U Saved Me*llä on enemmän gospel-vaikutteisia kappaleita.

2004 julkaistiin Kellyn ja Jay-Z:n toinen yhteinen albumi *[[Unfinnished Business]]*. Albumi sijoittui Billboard 200-listan ykköspaikalle.

### 2007–
29. toukokuuta 2007 R. Kelly julkaisi kahdeksannen *[[Double Up]]* studioalbuminsa. Albumin ensimmäinen single oli "I'm a Flirt (Remix)", jolla vieraili räppäri T.I. ja laulaja T-Pain. Alkuperäinen "I'm a Flirt"-kappale löytyy Bow Wown *[[The Price of Fame]]* -albumilta, joka julkaistiin vuonna 2006. Remix-versio sijoittui Billboard Hot 100-listan #12 sijalle. Billboard Hot Rap Tracks-listalla single puolestaan sijoittui ykköspaikalle. Albumin toinen hitti oli "Same Girl" -niminen single, jolla Kellyn kanssa lauloi Usher. Billboard Hot 100:lla tämä kappale sijoittui sijalle #20. R&B-listalla sijoitus oli #4 sija. Albumin muut singlet olivat: "Rock Star" (feat. Ludacris & Kid Rock), "Freaky in the Club" ja "Sex Planet". *Duoble Up*in "Rise Up"-kappale on omistettu Virginia Techin verilöylyn uhreille.

R. Kellyn uusin studioalbumi *[[Untitled (R. Kelly)|Untitled]]* julkaistiin Britanniassa 30. marraskuuta 2009 ja Yhdysvalloissa 1. joulukuuta 2009. 28. heinäkuuta 2009 julkaistiin albumin ensimmäinen single: "Number One" (feat. Keri Hilson). Single sijoittui U.S. Billboard Hot 100-listan #89 sijalle ja U.S. Hot R&B/Hip-Hop Songs-listan sijalle #17. Albumin toinen single "Religious" julkaistiin 10. lokakuuta 2009 ja albumin kolmas single "Echo" tammikuussa 2010. Neljäs ja viimeinen albumilta julkaistu single oli "Be My #2" ja se julkaistiin 5. huhtikuuta 2010.

R. Kelly julkaisi *[[Epic (R. Kellyn albumi)|Epic]]* -nimisen kokoelma-albumin 15. syyskuuta 2010.

Yhdessä kirjailija David Ritzin kanssa R. Kelly on kirjoittanut omaelämäkerrallisen teoksen *[[Soulacoaster: The Diary of Me]]*.

R. Kellyn levy-yhtiö Sony Music antoi hänelle potkut tammikuussa 2019, syynä syytökset nuorien tyttöjen alistamisesta ja seksuaalisesta hyväksikäytöstä.

## Yksityiselämä
### Avioliitto ja lapset
Vuonna 1994 27-vuotias R. Kelly avioitui 15-vuotiaan R&B-laulaja Aaliyahin kanssa. Kelly oli tuntenut Aaliyahin noin kolme vuotta. He tapasivat, kun Kelly tuotti hänen *[[Age Ain't Nothing but a Number]]* -debyyttialbumia. Chicago Sun-Times-lehti ilmoitti myöhemmin Aaliyahin valehdelleen iästään. Parin avioiduttua Aaliyah oli ilmoittanut iäkseen 18 vuotta 15 vuoden sijaan. Avioliitto kumottiin helmikuussa 1995.

Vuonna 1996 Kelly avioitui Andrea Leen kanssa. Andrea työskenteli tanssijana Kellyn kiertueilla. Pari sai myöhemmin kaksi tytärtä ja yhden pojan.

Pari haki kuitenkin avioeroa vuonna 2006 ja pääsi sopimukseen avioliittoa ja lasten huoltajuutta koskevista järjestelyistä 8. tammikuuta 2009.

### Lapsipornografian oikeudenkäynti
R. Kelly on saanut useita syytteitä alaikäisten tyttöjen seksuaalisesta hyväksikäytöstä. Vuonna 2002 julkaistiin videonauha, jolla Kelly harrasti seksiä Sparklen (Stephanie Edwards, R&B-laulaja Kellyn levy-yhtiöstä) 14-vuotiaan sisarentyttären kanssa. Chicago Sun-Times-lehti oli saanut videon tuntemattomasta lähteestä. Kelly kiisti olevansa koko videolla..

### Seksikultti
Nuorten naisten vanhemmat ovat olleet huolestuneita siitä, että R. Kelly pitäisi tyttäriä asunnossaan osana hyväksikäyttävää ja seksipakkomielteistä kulttia.

### Seksuaalinen hyväksikäyttö
Helmikuussa 2019 R. Kellyä vastaan nostettiin syytteet kymmenestä seksuaalisesta hyväksikäytöstä. Saman vuoden toukokuussa nostettiin 11 uutta syytettä, muun muassa kidnappauksesta, lapsipornon tuottamisesta ja hallussapidosta sekä alaikäisiin sekaantumisista. Elokuussa 2019 nostettiin vielä yksi uusi syyte, nyt prostituutioon sekaantumisesta.  Syyskuussa 2021 hänet tuomittiin muun muassa seksikaupan vastaisen lain rikkomisesta ja rahankiristyksestä, joista voidaan langettaa jopa vuosikymmenien vankeusrangaistus.

Kesäkuussa 2022 R. Kelly tuomittiin 30 vuodeksi vankilaan syyllisenä kaikkiin yhdeksään syytekohtaan. Oikeus katsoi Kellyn syyllistyneen kiristykseen ja rikkoneen kahdeksan kertaa lakia, joka kieltää ihmisten kuljettamisen osavaltiorajan yli prostituutiotarkoituksessa.

Syyskuussa 2022 R. Kelly todettiin chicagolaisessa tuomioistuimessa syylliseksi muun muassa kolmeen lasten hyväksikäyttömateriaalin tuottamiseen liittyvään syytekohtaan. Helmikuussa 2023 hänelle langetettiin 20 vuoden tuomio kyseisistä rikosista. Hän voi suorittaa kuitenkin sen päällekkäin jo aiemmin saamansa 30 vuoden tuomion kanssa siten että uusi tuomio lisää edellistä tuomiota vain yhdellä vuodella.

Kellyn tytär Buku Abi kertoi julkisuuteen syksyllä 2024 että isä käytti myös häntä hyväkseen tyttären ollessa 8-vuotias.

## Kritiikki
Syleena Johnsonin mielestä R. Kellyn pitäisi olla mielisairaalassa vankilan sijasta. Johnsonin julkisuudessa esittämän maallikkoarvion mukaan R. Kelly on narsisti. *The Los Angeles Timesissa* R. Kellyä on kuvailtu korkeaprofiiliseksi seksuaaliseksi saalistajaksi. Persoonallisuushäiriöarvuutteluista ja -syytöksistä huolimatta R. Kellylle on diagnosoitu ainoastaan määrittämätön seksuaalihäiriö (engl. *unspecified sexual disorder*) johon hän saa hoitoa.

## Diskografia
### Studioalbumit
* 1993: 12 Play
* 1995: R. Kelly
* 1998: R.
* 2000: TP-2.com
* 2003: Chocolate Factory
* 2004: Happy People/U Saved Me
* 2005: TP.3 Reloaded
* 2007: Double Up
* 2009: Untitled
* 2010: Love Letter
* 2012: Write Me Back
* 2013: Black Panties
* 2015: The Buffet
* 2016: 12 Nights of Christmas

### Yhteistyöalbumit
* 1992: Born into the '90s (Public Announcementin kanssa)
* 2002: The Best of Both Worlds (Jay-Z:n kanssa)
* 2004: Unfinished Business (Jay-Z:n kanssa)

### Kokoelma-albumit
* 2003: The R. in R&B Collection, Vol. 1
* 2005: Remix City Vol. 1
* 2005: My Diary
* 2010: Playlist: The Very Best of R. Kelly
* 2010: Epic

### Singlet
* 1992: "She's Got That Vibe"  (feat. Public Announcement)
* 1992: "Honey Love"  (feat. Public Announcement)
* 1992: "Slow Dance"  (feat. Public Announcement)
* 1993: "Dedicated"  (feat. Public Announcement)
* 1993: "Sex Me (Parts I & II)"
* 1994: "Bump n' Grind"
* 1994: "Your Body's Callin'"
* 1994: "Summer Bunnies"
* 1996: "You Remind Me of Something"
* 1996: "Down Low (Nobody Has to Know)"  (feat. The Isley Brothers)
* 1996: "Thank God It's Friday"
* 1996: "I Can't Sleep Baby (If I)"
* 1996: "I Believe I Can Fly"
* 1997: "Gotham City"
* 1998: "Half on a Baby"
* 1998: "Home Alone"  (feat. Keith Murray)
* 1998: "I'm Your Angel"  (feat. Celiné Dion)
* 1998: "When a Woman's Fed Up"
* 1999: "Did You Ever Think"
* 1999: "If I Could Turn Back the Hands of Time"
* 2000: "Only the Loot Can Make Me Happy"
* 2000: "I Wish"
* 2001: "Feelin' On Yo Booty"
* 2001: "The Storm Is Over Now"
* 2001: "Fiesta"
* 2002: "The World's Greatest"
* 2002: "Take You Home with Me"
* 2003: "Ignition"
* 2003: "Snake"  (feat. Big Tigger)
* 2003: "Step in the Name of Love"
* 2003: "Thoia Thoing"
* 2004: "Happy People"
* 2004: "U Saved Me"
* 2004: "Big Chips"  (feat. Jay-Z)
* 2005: "In the Kitchen"
* 2005: "Trapped in the Closet"
* 2005: "Playa's Only"  (feat. The Game)
* 2005: "Slow Wind"
* 2005: "Burn It Up"  (feat. Wisin & Yandel)
* 2007: "I'm a Flirt (Remix)"  (feat. T.I. & T-Pain)
* 2007: "Same Girl"  (feat. Usher)
* 2007: "Rock Star"  (feat. Ludacris & Kid Rock)
* 2007: "Sex Planet"
* 2008: "Freaky in the Club"
* 2008: "Skin"
* 2008: "Hair Braider"
* 2009: "Number One" (feat. Keri Hilson)
* 2009: "Religious"
* 2010: "Echo"
* 2010: "When a Woman Loves"
* 2010: "Love Letter"
* 2011: "Number one Hit"
* 2011: "Radio Message
* 2012: "Share My Love"
* 2012: "Feelin' Single"
* 2012: "When A Man Lies"
* 2013: "My Story"
* 2013: "Genius"
* 2013: "Cookie"

## Lähteet

## Aiheesta muualla

* Viralliset sivut
* 
*